**PREGLED OBDOBIJ IN ROKOV V PRIROČNIKU**

| **Roki** | Opis |
| --- | --- |
| **Programsko obdobje** | Nacionalna programa AMIF in ISF pokrivata obdobje od 1. 1. 2014 do 31. 12. 2020 |
| **Obdobje upravičenosti** | Vsi stroški in izdatki, ki so predmet sofinanciranja iz skladov, morajo nastati in biti povrnjeni iz sredstev EU v obdobju med 1. 1. 2014 in 30. 6. 2024. |
| **Finančno leto EU** | Finančno leto EU traja od 16. oktobra leta n-1 do 15. oktobra leta n. |
| **Spremembe odločitve o podpori** | V primeru projektov, ki jih izvajajo KU OJP, morajo le-ti v skladu s točko XIII. odločitve o podpori spremembe projektov pisno obrazložiti in utemeljiti OO v 10 delovnih dneh od trenutka, ko KU OJP ugotovijo, da ne bodo mogli izpolniti obveznosti iz odločitev o podpori in da bo prišlo do finančnih, vsebinskih oziroma časovnih sprememb projekta. |
| **Rok za posredovanje ZzI** | KU JR praviloma poročajo četrtletno, razen če je v pogodbi o izvajanju projekta/programa opredeljeno drugače. |
| **Rok za pregled ZzI** | DAC pri pregledu ZzI upošteva 30 dnevni rok plačila. |
| **Rok za posredovanje dopolnitev in obrazložitev ZzI** | KU JR posredujejo dopolnitve in obrazložitve ZzI v 5 delovnih dneh po prejemu obvestila DAC. |
| **Rok za generiranje ZzP na podlagi ZzI** | V 8 delovnih dneh po izvršitvi plačila DAC v MIGRA II generira ZzP, ga dopolni s podatki o izplačilu in ga posreduje OO. |
| **Rok za posredovanje ZzP** | ZzP se posredujejo četrtletno, in sicer v 30 dneh po zaključku vsakega trimesečnega poročevalskega obdobja, ki začne teči z dnem začetka izvajanja projekta, razen v primeru, da skupni upravičeni izdatki v poročevalskem obdobju ne dosegajo mejnega zneska 20.000,00 EUR. V tem primeru se ZzP posreduje po tem, ko je dosežen mejni znesek oz. ob zaključku projekta. Skrajni rok za posredovanje zadnjega zahtevka na projektu je 30 dni po zaključku projekta.V primeru, da se zadnji ZzP na projektu nanaša na stroške, ki so nastali v zadnjih treh mesecih do zaključka obdobja upravičenosti (tj. do vključno 31. 12. 2023), je rok za posredovanje zahtevka 60 dni po zaključku projekta.60 dnevni rok za posredovanje zahtevka se upošteva tudi v vmesnem obdobju do vzpostavitve in delovanja sistema MIGRA II. |
| **Rok za upravni nadzor ZzP** | OO mora upravni nadzor ZzP opraviti v 30 dneh od prejema, v ustrezno utemeljenih primerih se lahko ta rok podaljša (npr. če je na projektu v tem obdobju predvidena tudi operativna kontrola na kraju samem, lahko OO počaka z izvedbo upravnega nadzora, da najprej pridobi rezultate kontrole). |
| **Rok za posredovanje dopolnitev in obrazložitev ZzP** | KU oz. DAC posredujejo dopolnitve in obrazložitve ZzP v 10 delovnih dneh po prejemu obvestila OO. |
| **Rok za povračilo sredstev na podlagi NPS** | Na podlagi prejetega NPS DAF v 15 dneh od prejema izvrši povračilo ustreznega deleža prispevka EU iz namenskega podračuna sklada v državni proračun. V primeru, da na podračunu sklada ni sredstev, izvrši plačilo takoj, ko so sredstva na voljo. |
| **Rok za posredovanje ZzPLR** | OO vsako leto posreduje EK ZzPLR do 15. Februarja leta n+1. |
| **Rok za posredovanje letnega poročila o izvajanju programa sklada** | OO vsako leto do 31. marca posreduje EK letno poročilo o izvajanju programa, ki se nanaša na preteklo finančno leto. |
| **Rok za izvršitev finančnih popravkov na podlagi obvestila o zmanjšanju upravičenih izdatkov ZzP** | KU oz. DAC morajo v 30 dneh po prejemu obvestila o zmanjšanju upravičenih izdatkov ZzP izvesti preknjižbo pravic porabe na postavke, ki niso vezane na sredstva državnega proračuna za sklad (če je izdatek nastal v tekočem letu), oz. preknjižbo pravic porabe s postavk integralnega proračuna na postavke splošne proračunske rezervacije (če je izdatek nastal v preteklih letih). |
| **Rok za izvršitev vračila na podlagi zahtevka za vračilo ali zahtevka za vračilo obresti na zapoznelo vračilo** | Vračilo izvedejo KU v 30 dneh od datuma prejema zahtevka za vračilo ali zahtevka za vračilo obresti na zapoznelo vračilo z nakazilom neupravičenega zneska prispevka Unije na podračun sklada. Hkrati se izvede preknjižba pravic porabe neupravičenih izdatkov po projektu v skladu s priročnikom. |
| **Rok za postavitev trajne table**  | KU morajo postaviti trajno tablo najpozneje v treh mesecih po zaključku projekta, kjer skupni prispevek EU znaša več kot 100.000,00 EUR in se nanaša na nakup opreme, premičnin ali financiranje infrastrukturnih ali gradbenih projektov.  |
| **Rok za hrambo projektne dokumentacije** | Vsa dokumentacija, ki se nanaša na izvedbo projektov, sofinanciranih iz sredstev skladov, se hrani vsaj 10 let po zaključku projekta, vendar ne manj kot to zahteva nacionalna zakonodaja. |